Hulló csillag - lacikonyha
Históriát miről zengjen
A költő nyári dorombja?
Oly kevés, mi aktuális,
Hogy a néma hattyunál is
Nagyobb most az ének gondja
S amiről most írhatunk:
─ Hulló csillag ─ lacikonyha.

Lőrinc napján hull a csilag
- Éji korhely mind azt mondja -,
Valóságos nagy vásár lesz
(Megmondta ezt tán már Thálesz)
Ilyenkor a kék ég boltja...
Miről szól tehát a dal?
─ Hulló csillag ─ lacikonyha.

Debreceni nagy vásárban
Megnyílt már a lacikonyha
És ilyenkor augusztusban
Vagyunk ám falánk gusztusban
Sült sertésre, fonatosra.
Miről szóljon hát a dal?
─ Hulló csillag ─ lacikonyha.
Versek